Rijeka, 21. studeni 2019. godine

**NAJAVA ZA OBJAVU U MEDIJIMA**

**Rijeka Freelancers Meetup organizira predavanje**

 **Kako pokrenuti i voditi e-poduzeće**

**U petak 22. studenog 2019. u 17:30 sati u RiHubu (Ivana Grohovca 1a) grupa za povezivanje riječkih *freelancera* Rijeka Freelancers organiziraju *meetup* to jest druženje coworkera i digitalnih nomada u okviru projekta Rijeka 2020 – Europska prijestolnica kulture.**

Gost predavač je Ignacio Nieto Carvajal, digitalni nomad, programer i web dizajner koji od početka studenog boravi kao coworker u RiHubu. Ignacio će na meetupu govoriti o svojim poduzetničkim iskustvima, izazovima i prednostima virtualnog poslovanja za neovisne poduzetnike i globalne startupe čiji suradnici žive diljem svijeta. Gost će govoriti i o coworking prostorima te njegovim susretima s drugim kulturama i digitalnim nomadima koji su ga inspirirali. Sutrašnji meetup je odlična prilika za freelancerski networking petkom poslije posla.

Ignacio Nieto Carvajal vodi dva poduzeća Digital Leaves ([https://digitalleaves.com](https://l.facebook.com/l.php?u=https%3A%2F%2Fdigitalleaves.com%2F%3Ffbclid%3DIwAR1yHKmZo0FY_5QlR4eiDPl7SSQLNDMGfQ5vXf2ct5IKbEJ8wYCxtFG44Q0&h=AT3cHif-k2nHHaJd0RZclAya-gCh0y82xqxRVaXC5AWOLVqtvp9GezX36tQYRie003lFefVcjGnm5snsfy0Z4hLOzvpBXiHMvUkC63ce66K5gvKNSUCVoKQ3PMJB1eNcTw)) i Empresa En Estonia ([https://yourcompanyinestonia.com](https://l.facebook.com/l.php?u=https%3A%2F%2Fyourcompanyinestonia.com%2F%3Ffbclid%3DIwAR2_rZ1DOq4bGza0y00IdgARoLkN_x524d0F3xuACGyo0h_IgIJCu5BRogc&h=AT2Z5WSou8AOv3Kfj1BggUPlTzwymzJhUrF86ZLnsbvI9btguCNhEZiZOXMSVyCKRD-aYtSwv5pTbhKl6xgvC35b2ePIh9oJccuPk2GQO0QYfA-mrxJMqCR34QRJLLJURA)). Kroz e-Residency program u Estoniji je otvorio e-poduzeće, što mu je omogućilo virtualni rad i putovanja po cijelom svijetu. Također, redovito piše o svojim iskustvima ([https://micropreneur.life](https://micropreneur.life/?fbclid=IwAR0rsf_2EHksO3et_z6ljk3g04RRWWyWj0PKGIuoYa9UZk6nAxYkGsgMDuE)) o e-Residency programu, poduzetničkom iskustvu i životnom stilu digitalnog nomada, a o svojem iskustvu je napisao i knjigu "The e-Residency program of Estonia: launch and run a borderless business 100% online".

Predavanje i druženje će se održati na engleskom jeziku.

Unaprijed zahvaljujem na objavi najave i srdačno Vas pozdravljam.

**Rijeka 2020**

Odnosi s medijima - Nela Simić

nela.simic@rijeka2020.eu, M. 092 188 4118